Nyertes pályázat

Iskolánk 2019-ben támogatást nyert az Emberi Erőforrás Támogatáskezelő által meghirdetett matematikai, a természettudományos és a digitális kompetenciák erősítését szolgáló hazai és határon túli tehetségsegítő programok támogatására című pályázaton.

A pályázat azonosítója: NTP-MTTD-19-0158

Elnyert támogatás: 1.470.000 Ft

A pályázat címe: **Élményalapú térszemlélet és kreativitás fejlesztése**

A pályázat célja: az élményszerű ismeretszerzés mellett a 21. századi technológiákkal való ismerkedés, valamint ezek helyi lehetőségeinek javítása. A matematika-logika terén tehetséges tanulók térszemléletének és kombinatív képességének fejlesztése olyan tevékenységeken keresztül, amelyek személyiségük fejlesztéséhez is hozzájárulnak. A tanórán kívüli kiscsoportos foglalkozásokon változatos tevékenységek, játékok segítségével arra törekszünk, hogy a tanulók legyenek képesek a különböző matematikai problémák egyértelmű megfogalmazására, a matematikai nyelv logikai elemeinek használatára, az összes megoldás keresésére, a gondolkodási műveletek megfelelő alkalmazására törekedjenek. Fejlődjön a kombinatorikus gondolkodásuk, térszemléletük, az önálló problémamegoldó képességük.

A programot Tóth Jánosné koordinálja.

A program az Emberi Erőforrások Minisztériuma megbízásából a Nemzeti Tehetség Program keretében az Emberi Erőforrás támogatáskezelő által meghirdetett pályázat támogatásával valósul meg.